স্কুলের সামনেই ছাত্রীকে উত্যক্ত, প্রতিবাদ করায় মাথা ফাটল বাবার

হাওড়া: সরস্বতী পুজোয় (Saraswati Puja 2025) স্কুলের সামনেই ছাত্রীকে উত্যক্ত করে অভিযোগ। সোমবার দুপুরে হাওড়ার রামরাজাতলার একটি স্কুলের কাছে বাবার সামনে মেয়েকে ইভটিজিং করতে শুরু করে। ছাত্রীর বাবা প্রতিবাদ করায় তাঁকে বেধড়ক মারধর করা হয়। ছাত্রীর বাবাকে মারধর করে মাথা ফাটিয়ে দেওয়ার অভিযোগ। মাথায় গুরুতর আঘাত নিয়ে আপাতত হাসপাতালে চিকিৎসাধীন তিনি। দুই নাবালককে আটক করেছে পুলিশ।

আরও পড়ুন: শিক্ষকহীন স্কুলে ছাত্র-ছাত্রীদের নিয়ে সরস্বতী পুজোয় মাতলেন গ্রামের মানুষ

হাওড়ার রামরাজাতলার (Howrah Ramrajatala) একটি স্কুলের কাছে বাবার সামনে মেয়েকে ইভটিজিং করতে শুরু করে বেশ কয়েকজন যুবক। ঘটনার প্রতিবাদ করলে যাত্রীর বাবার মাথা মেরে ফাটিয়ে দিল বছর সতেরোর ওই তিন কিশোর। জখম ছাত্রীর বাবাকে উদ্ধার করে নিয়ে যাওয়া হয় স্থানীয় হাসপাতালে। সূত্রের খবর, ওই তিন কিশোর বেশ কিছুদিন ধরেই যাত্রীকে উক্তত করছি। তাই এদিন যাত্রীর সঙ্গে স্কুলে বাবা গিয়েছিলেন। বাবার মাথায় আঘাত করার পর পালাতে গেলে স্থানীয় ও অভিভাবকেরা ২ নাবালককে ধরে ফেলে। পুলিশ এসে ওই দুই কিশোরকে আটক করে থানায় নিয়ে যায়। একজন পলাতক তার খোঁজ করছে পুলিশ। এলাকার সিসিটিভি ফুটেজ খতিয়ে দেখছে পুলিশ।

অন্য খবর দেখুন